শনির আখড়া থেকে গুলিস্তান। ফ্লাইওভার নির্মাণের জন্য রাস্তার কোথাও এক পাশ, কোথাও মাঝখানের অংশ টিনের বেড়া দিয়ে ঘিরে রাখা হয়েছে। ফলে রাস্তা হয়ে গেছে সরু। আর তীব্র যানজট এখন নিয়মে পরিণত হয়েছে। এ কারণে শনির আখড়া থেকে গুলিস্তান পর্যন্ত পৌঁছতে অনেক সময় ঘণ্টা দুয়েক সময় চলে যায়। অফিসগামী মানুষকে পোহাতে হচ্ছে চরম দুর্ভোগ।  শুধু অফিসগামী নয়, দক্ষিণবঙ্গ থেকে ঢাকায় আসা মানুষকেও এ যানজটের বিড়ম্বনায় পড়তে হচ্ছে। ফ্লাইওভার সম্পন্ন না হওয়া পর্যন্ত এ দুর্ভোগের সহসা শেষ হচ্ছে না-এ রাস্তা দিয়ে চলাচলকারী সবাই তা মনে করেন।